हिंदुओं की भावनाएं आहत करने का आरोप, लोग बोले- धर्म के सिंबल को ऐसे नहीं दिखाना चाहिए
Bollywood Actress Taapsee Pannu Necklace Controversy - Follow Bollywood Gossips, News, And Latest Controversies On Dainik Bhaskar. एक्ट्रेस तापसी पन्नू के एक नेकलेस पर विवाद हो गया है। उन्होंने हाल ही में एक इवेंट में ऐसा नेकलेस पहना जिस पर मां लक्ष्मी की आकृति वाला चित्र बना हुआ था
एक्ट्रेस तापसी पन्नू के एक नेकलेस पर विवाद हो गया है। उन्होंने हाल ही में एक इवेंट में ऐसा नेकलेस पहना जिस पर मां लक्ष्मी की आकृति वाला चित्र बना हुआ था। उन्होंने इस नेकलेस को रेड कलर की बोल्ड ड्रेस पर कैरी किया था जिसको लेकर सोशल मीडिया पर बवाल मच गया।
यूजर्स का कहना है कि तापसी ने हिंदू देवी देवताओं का अपमान किया है। तापसी हमेशा अपने बोल्ड बयानों की वजह से सुर्खियों में रहती हैं लेकिन इस बार उन पर धार्मिक भावनाएं आहत करने का आरोप लग गया है।
तापसी के फोटो पोस्ट करते ही ट्रोलर्स की आई बाढ़
तापसी पन्नू ने इंस्टाग्राम पर बताया कि उन्होंने जो नेकलेस पहना था तो रिलायंस ज्वैल्स का बनाया हुआ था। उन्होंने लैक्मे फैशन वीक 2023 के दौरान इसको कैरी किया था। इस इवेंट में तापसी फैशन डिजाइनर मोनिशा जयसिंह की शो स्टॉपर बनी थीं।
तापसी ने इस तस्वीर के साथ कैप्शन भी लिखा था, 'ये लाल रंग मुझे कब छोड़ेगा।' हालांकि तापसी के फोटो शेयर करते ही ट्रोलर्स की बाढ़ आ गई। ट्रोलर्स का कहना है कि तापसी को इतने रिवीलिंग ड्रेस पर मां लक्ष्मी वाला नेकलेस नहीं पहनना चाहिए था।
लोगों ने कहा- शर्म करो तापसी
तापसी को अपने इस कॉन्ट्रोवर्शियल नेकलेस के लिए सोशल मीडिया पर काफी खरी-खोटी सुननी पड़ रही है। उनकी फोटो पर कमेंट करते हुए एक यूजर ने लिखा, 'तापसी को शर्म आनी चाहिए, किसी भी धर्म के सिंबल को आप कैसे रिप्रेजेंट करते हो, एक सेलिब्रिटी होने के नाते आपको पता होना चाहिए।'
वहीं एक ने लिखा 'क्या बकवास है, ऐसे कपड़ों में भगवान को इंवॉल्व नहीं करना चाहिए।'
एक और यूजर ने लिखा, 'ऐसी वल्गर फोटो में मां लक्ष्मी का हार पहना हुआ है...आपको शर्म आनी चाहिए तापसी।'
अपने स्टेटमेंट को लेकर ट्रोलर्स के निशाने पर रहती हैं तापसी
इसके अलावा तापसी पन्नू अपने बोल्ड बयानों की वजह से हमेशा ट्रोलर्स के निशाने पर रहती हैं। उन्होंने कुछ दिन पहले बायकॉट ट्रेंड पर भी बोला था। उन्होंने कहा था कि वो चाहती हैं उनकी भी फिल्मों का बायकॉट हो। इससे उनकी फिल्म के हिट होने के चांसेस बढ़ जाएंगे।
इसके अलावा उनका विवाद कंगना रनोट के साथ भी रह चुका है। कंगना की बहन रंगोली चंदेल ने तापसी को कंगना की सस्ती कॉपी कह दिया था। इसके जवाब में तापसी ने कहा कि कंगना का उनकी लाइफ में कोई रोल नहीं है इसलिए वो उनके बारे में क्या कहती हैं इसके कोई फर्क पड़ने वाला नहीं है।
शाहरुख की फिल्म डंकी में नजर आएंगी तापसी
तापसी की रिसेंट प्रोजेक्ट की बात करें उन्हें थ्रिलर फिल्म ब्लर में देखा गया था। इसके अलावा वो अनुराग कश्यप की फिल्म दोबारा में भी नजर आई थीं। उनके अपकमिंग प्रोजेक्ट की बात करें तो वो शाहरुख खान की फिल्म डंकी में नजर आएंगी।
